GiliGold/VAD_KnessetCorpus huggingface dataset:
סאלח טריף: בקשה לפטור מחובת הנחה מוקדמת על שולחן הכנסת את הצעת חוק הבחירות לכנסת ולראש הממשלה (תיקון – התפלגות סיעה), התשס"א-2001
סאלח טריף: חבר הכנסת מקסים לוי, בבקשה.
מקסים לוי: הגשתי את הצעת החוק בכתב ליושב-ראש הוועדה.
מקסים לוי: שואל אותי סאלח טריף, יושב-ראש הוועדה, למה לא טילפנתי אליו.
מקסים לוי: אנשי המשרד שלך יכולים להעיד, שאני מחפש אותך יומיים, וניסיתי את כל מספרי הטלפון שלך, כולל זה שבמכונית.
מקסים לוי: המכתב הזה לא הופנה היום, הוא הופנה לוועדה אתמול, ולכן ההצעה להניח את החוק היום להצבעה היא לגיטימית ואיננה יכולה להידחות.
סאלח טריף: חבר הכנסת מקסים לוי, אני לא מכחיש שזה הונח על שולחן הוועדה, אבל אמרתי שלא הודעת לי על זה מראש.
מקסים לוי: ניסיתי להתקשר אליך ולא חזרת אלי.
בנימין אלון: אבל הנושא נמצא על סדר היום.
סאלח טריף: הנושא הוכנס לסדר היום על-ידי מנהלת הוועדה, משום שהיא סברה שהעניין הוא בידיעתי.
סאלח טריף: אינני רוצה לקיים דיון בנושא כזה, שיש בו עניין פוליטי, כשראש הסיעה איננו נמצא פה.
סאלח טריף: היו דברים מעולם וקיימנו ישיבות בנושאים של פטור מחובת הנחה גם ביום שלישי וגם ביום רביעי.
סאלח טריף: גם חבר הכנסת פינס לא ידע מהעניין, מכיוון שהיינו עסוקים עד שעה מאוחרת בעניין מפלגת העבודה.
סאלח טריף: לכן לא הוגן לדון בנושא כשחבר הכנסת פינס איננו נוכח.
בנימין אלון: זה עניין פרוצדורלי, לא מדובר על עצם ההתפלגות.
סאלח טריף: קרתה כאן תקלה שהיא באשמתי.
סאלח טריף: כאשר מתקיים הדיון מן הראוי שחבר הכנסת פינס יהיה נוכח.
מקסים לוי: מי אמר לו לא להופיע?
מקסים לוי: גם לי יש ישיבת סיעה היום.
מקסים לוי: הישיבה היתה צריכה להיות ב-11:30, דחו אותה ל-15:00, וכולם ידעו שהיא מתקיימת.
מקסים לוי: כאשר נחתם הסכם בין "ישראל אחת" לבין סיעות המרכיבות את "ישראל אחת", בין מפלגת העבודה לבין "גשר" ו"מימד", ההסכם הזה היה תלוי ועומד.
מקסים לוי: ברק התפטר ומפלגת העבודה מנהלת משא-ומתן בנפרד, היא הולכת לבחור מנהיג בנפרד ואנחנו תלויים באוויר.
מקסים לוי: מנהלים משא-ומתן, מפלגת העבודה חורגת מכל ההסכם, ואתה רוצה שאני אשב בשקט?
מקסים לוי: אני בא לכאן על-פי החוק.
מקסים לוי: אנחנו לא רוצים שמפלגת העבודה תממש את ההסכם.
מקסים לוי: כאן מדובר בעניין פרוצדורלי.
מקסים לוי: מפלגת העבודה מנהלת את המשא-ומתן בשם 23 חברי-כנסת, ואתמול אמרו במפלגת העבודה שהמשא-ומתן הוא לא בשמם.
מקסים לוי: העניין הזה דחוף, ולכן הנחנו אתמול הצעת חוק כדין.
מקסים לוי: אם יש למפלגת העבודה עניין בנושא, היא יכולה לבוא לכאן.
מקסים לוי: לא ראיתי בכלל התנגדות של מפלגת העבודה.
משה גפני: אם יש בקשה של מפלגת העבודה להתייעצות סיעתית, ואז אתה חייב לדחות את הדיון בנושא, אני חושב שלטובתה של סיעת "גשר" יהיה אם תפתח את הדיון, מכיוון שאחרת היא מאבדת את המועד של שחרור מחובת הנחה.
סאלח טריף: הוא לא מאבד את המועד גם מחר.
צבי ענבר: הדיון הסתיים, אנחנו כעת לפני ההצבעה.
בנימין אלון: אני מציע שנשמע מהיועץ המשפטי מה הנוהג לגבי פטור מחובת הנחה של חוק.
סאלח טריף: אין בעיה עם הנוהל.
מקסים לוי: אני מוכן לדחות את ההצבעה למחר, אבל זה לא הוגן, משום שהעניין הזה דחוף.
מקסים לוי: מפלגת העבודה בוחרת והיא מתכוונת לחתום על הסכם ביום חמישי, והדברים האלה הם עניין לא פתור.
סאלח טריף: לא התייחסתי לגופו של עניין ולא טענתי טענה.
סאלח טריף: אמרתי שבפטור מחובת הנחה הדיונים היו או ביום שלישי או ביום רביעי, ואני זוכר שרוב הדיונים היו ביום רביעי.
סאלח טריף: בעניין הזה, דין ראש הסיעה כמו ממשלה, אבל עדיין זה בתחום הפרוצדורה הקבועה שקיימת כאן לפי הנהלים, ואנחנו לא חורגים מזה.
סאלח טריף: נכון, אדוני היועץ?
יורי שטרן: אם הדיון היום היה על בקשת התפלגות של סיעת "גשר" מסיעת העבודה, אז ברור שחייב היה להיות גם נציג בכיר של סיעת העבודה בדיון.
יורי שטרן: פה מדובר על פטור מחובת הנחה.
סאלח טריף: איזו תמימות.
סאלח טריף: הרי כולנו אנשים פוליטיים.
סאלח טריף: תיקון כללי האתיקה לחברי הכנסת – עפ"י חוק חסינות חברי הכנסת
סאלח טריף: היועץ המשפטי לכנסת יעזוב אותנו בימים הקרובים, ובלהט הפוליטיקה לא הספקנו לארגן משהו, אבל הוועדה מתכוונת בהחלט להיפרד באופן מכובד וראוי ככל האפשר מהיועץ המשפטי צבי ענבר.
צבי ענבר: סעיף 15 לכללי האתיקה אומר כך: "תוך 60 ימים מיום היבחרו לכנסת, או מיום שהיה לחבר הכנסת" – והכוונה למשל למוטי משעני – "כל אימת שחל לדעתו שינוי משמעותי בתוכן הצהרתו" – נניח שחבר הכנסת נוסע ללאס-וגאס ומרוויח בבת אחת מיליון דולר, מיד הוא צריך להצהיר.
צבי ענבר: מה שקרה זה, שנוצרה אי בהירות מסוימת לגבי חברי-כנסת שנבחרים פעם שנייה או פעם שלישית.
צבי ענבר: מצד אחד הסעיף ניתן לפירוש: תוך 60 ימים מיום היבחרו לכנסת – כל פעם כשאתה נבחר לכנסת.
צבי ענבר: מצד שני, יכול חבר הכנסת להגיד, שאם יש רצף אז צריכה לחול ההוראה שחל לדעתו שינוי משמעותי בתוכן הצהרתו, ולכן הוא לא צריך להגיש כי כבר הגיש.
צבי ענבר: לכן באה התוספת, שמטרתה למנוע מקרה של שכחה, של מעבר לסדר היום.
צבי ענבר: בתוספת נאמר כך: "חבר הכנסת אשר נבחר לתקופת כהונה רצופה נוספת" – כלומר, ברור הדבר שאם חלה הפסקה באמצע ונבחר מחדש הוא צריך להגיש – "ואשר אינו חייב בהגשת הצהרת הון כאמור בסעיף (א)" – כלומר, שלא חל שינוי משמעותי, צריך לפחות, אם לא להגיש את הצהרת ההון המלאה, שהיא הצהרה מורכבת, שיגיש הצהרה שלפיה לא חל שינוי משמעותי בתוכן הצהרתו הקודמת.
צבי ענבר: אנחנו יודעים שהוא חשב על זה, וביודעין אמר שלא חל שינוי של ממש ממה שהגיש.
צבי ענבר: זאת ההצעה, והיא באה כדי להמשיך ולשמור על הצורך שתמיד בכתובים יהיה מידע על חבר הכנסת.
סאלח טריף: המידע הזה הוא חסוי?
צבי ענבר: המידע הזה חסוי, נעול בכספת היושב-ראש ונמסר או על-פי בקשת חבר הכנסת או על-פי צו של בית-משפט.
אתי בן-יוסף: האם זה מונח כהחלטה?
צבי ענבר: לאחר שהוועדה תצביע בעד, ההחלטה תונח על שולחן הכנסת, ועמוד 118 לתקנון הכנסת יוחלף בהתאם.
סאלח טריף: אני מסכים לתיקון הזה, שלדעתי הוא חשוב.
סאלח טריף: חבר הכנסת גפני, האם גם אתה מסכים לו?
משה גפני: אם היועץ המשפטי אומר, מי אנחנו שנחלוק עליו?
סאלח טריף: מה גם שאנחנו חושבים כמוהו.
סאלח טריף: אנחנו מאשרים את התיקון בסעיף 15 לכללי האתיקה של חברי הכנסת, ואנחנו נניח את זה על שולחן הכנסת.
נעמי חזן: בוקר טוב, אני מתכבדת לפתוח את ישיבת ועדת הכנסת.
נעמי חזן: היושב ראש הקבוע של הוועדה ביקש אותי למלא את מקומו כיושבת ראש הישיבה הזאת כיוון שהוא טרוד ועסוק עד למעלה ראש בעניינים אחרים.
נעמי חזן: על סדר יומנו בקשות של חברי כנסת לפטור מחובת הנחה מוקדמת על שולחן הכנסת הצעות חוק, ונתחיל עם הבקשה הראשונה - הצעת חוק הבחירות לכנסת ולראש הממשלה (תיקון – התפלגות סיעה), התשס"א-2001, של חבר הכנסת מקסים לוי וקבוצת חברי כנסת.
נעמי חזן: רשות הדיבור לחבר הכנסת מקסים לוי שיסביר לנו מדוע הוא מבקש לפטור מחובת הנחה מוקדמת על שולחן הכנסת, את הצעת החוק הזאת.
מקסים לוי: הסברתי אתמול - - -
נעמי חזן: אתמול התנהל ויכוח; לא היה הסבר.
מקסים לוי: כאשר היינו בישראל אחת בעצם חתמנו על הסכם קואליציוני שלפיו היה ברור ששלוש סיעות מרכיבות את ישראל אחת: גשר, מימד והעבודה.
מקסים לוי: תוך כדי מהלך העניינים היו בחירות לראש הממשלה, ראש הממשלה, ברק, לא נבחר וההסכם הופר בצורה גסה כאשר מפלגת העבודה ניהלה משא ומתן לכניסה לקואליציה עם הליכוד והיא מדברת על 23 חברי כנסת.
מקסים לוי: כרגע אנחנו נמצאים בסיטואציה לא נורמלית.
מקסים לוי: יש לנו סיעה אחת שלא מתכחשת להסכם - - -
נעמי חזן: אלה הם עניינים שבין הסיעות.
נעמי חזן: מדוע צריכה להיות חקיקה בעניין הזה?
אופיר פינס-פז: אלה הם עניינים בתוך הסיעות.
מקסים לוי: החקיקה תאפשר לנו להתפלג מסיעת ישראל אחת, כאשר המנהיג שלה הלך הביתה ואנחנו נמצאים תלויים באוויר.
מקסים לוי: אין אפשרות אחרת אלא להציע תיקון חוק יסוד הבחירות לראשות הממשלה בסיטואציה הזאת שבה אנחנו נמצאים.
נעמי חזן: מדוע אתם מבקשים לפטור מחובת הנחה מוקדמת על שולחן הכנסת את הצעת החוק הזאת?
מקסים לוי: משום שהמשא והמתן בין העבודה לליכוד כמעט נסגר, מפלגת העבודה ביטלה, למעשה, את ההסכם, היא עומדת להיכנס לקואליציה ואז היכן אנחנו נהיה?
מקסים לוי: מה אתנו, עם סיעת גשר, בסיטואציה הזאת?
מקסים לוי: אנחנו נתלים לבד על העץ של ישראל אחת שכבר לא קיים.
נעמי חזן: רשות הדיבור לחבר הכנסת מרדכי משעני ואחריו לחבר הכנסת אופיר פינס-פז.
מרדכי משעני: אני רוצה להסביר את הבקשה שלנו וגם לענות על שאלתה של יושבת ראש הישיבה מדוע צריכה להיות בעניין הזה חקיקה?
מרדכי משעני: היום החוק מאפשר שלוש אופציות להתפלגות; האחת – 90 יום - - -
ארבל אסטרחן: האופציה הזאת כבר לא קיימת; היא בוטלה.
מרדכי משעני: אם כך מדובר על שתי אופציות.
מרדכי משעני: מכל מקום אנחנו נמצאים בסיטואציה שבה שלוש מפלגות שהן מפלגות עצמאיות, כך גם הן הוגדרו בהסכם שהונח על שולחן הכנסת, הגישו רשימת מועמדים בשנת 1999 אבל לא רק הגשת המועמדים היתה המטרה של שלוש המפלגות האלה אלא המטרה העיקרית היתה הגשת מועמד לראשות הממשלה - - -
נעמי חזן: איננו מנמקים כרגע - - -
מרדכי משעני: אני אנמק מדוע אנחנו מבקשים פטור מחובת הנחה - - -
נעמי חזן: עם כל הכבוד לך – המליאה תחליט.
נעמי חזן: השאלה שלי היא: למה?
מרדכי משעני: משום שאנחנו נמצאים היום בסיטואציה - - -
מקסים לוי: הסברתי זאת.
נעמי חזן: רבותיי, אני מבקשת לא להפריע למהלכה התקין של הישיבה.
מרדכי משעני: אנחנו נמצאים כיום בסיטואציה כפי שחבר הכנסת מקסים לוי הגדיר אותה: סיטואציה משונה, מכל מקום היא סיטואציה מיוחדת, קשה מאד, שחייבת להיפתר בהקדם כיוון שלא יכול להיות מצב כזה שסיעת ישראל אחת מנהלת משא ומתן קואליציוני כשהיא בעצמה אומרת שיש לה רק 23 חברי כנסת.
נעמי חזן: רשות הדיבור לחבר הכנסת אופיר פינס-פז ואחריו חבר הכנסת אלון.
אופיר פינס-פז: מה שאני מבקש לומר הוא שלא במקרה החוק הזה לא מאפשר לעשות את מה שחבריי ממפלגת גשר ושותפיי לדרך מבקשים לעשות ברגע זה.
אופיר פינס-פז: המחוקק, ומי זה המחוקק?
אופיר פינס-פז: אנחנו.
אופיר פינס-פז: לא רצה ליצור מצבים כאלה לפיהם סיעה שרצה ברשימת מועמדים אחת לכנסת, כאשר לחברים שאינם מרוצים ממה שקורה בסיעה אין שליש, לא רצינו שתיווצר אפשרות ששניים שלושה חברים - - -
מקסים לוי: מפלגה עצמאית.
אופיר פינס-פז: מפלגה, או שניים שלושה חברים, מה זה משנה, יבואו ויתפלגו מתוך הסיעה כשהדבר ימצא חן בעיניהם.
אופיר פינס-פז: לנו יש הסכם קואליציוני שבזכותו ידידי מוטי משעני הוא חבר כנסת, - - -
דוד אזולאי: עכשיו אתם לא דואגים להם; זאת הבעיה.
נעמי חזן: חבר הכנסת אזולאי, אני מבקשת אותך לא להפריע לחבר הכנסת פינס-פז באמצע דבריו.
אופיר פינס-פז: מי שרוצה לבוא לכאן בידיים נקיות, קודם כל שיתפטר מהכנסת, יגיד שהוא מחזיר את המנדט למפלגת העבודה ואז יעשה את מה שהוא רוצה - - -
נסים דהן: אין מפלגת העבודה.
נסים דהן: יש ישראל אחת.
נעמי חזן: חבר הכנסת אופיר פינס-פז, משפט אחרון.
אופיר פינס-פז: מדובר כאן בהליך חקיקה מרחיק לכת עד מאד, מדובר על שינוי חוק יסוד למטרות ספציפיות מאד לכן אני מודיע שאנחנו מייצגים את סיעת ישראל אחת על כל מרכיביה ואני אומר שמפלגת העבודה מתנגדת להצעת החקיקה.
אופיר פינס-פז: גם מפלגת מימד מתנגדת להצעת החקיקה הזאת ואני חושב שאם בכנסת הזאת ינסו ליצור תקדים חוקתי מהסוג הזה רק כדי לפתור בעיה ספציפית כזאת או אחרת של מישהו מכובד עליי מאד שרוצה להתמנות לשר – יש דרך למנות אותו לשר, אין שום בעיה למנות אותו לשר, הוא יכול להתפטר מהרשימה לכנסת, ייכנס חבר מפלגת העבודה לכנסת והכל יבוא על מקומו בשלום.
אופיר פינס-פז: אבל לא; רוצים גם לא להתפטר, גם להחזיק את המנדטים וגם להתפלג ועל כך אני אומר לכם שהיום זה פה אבל ברגע שזה יהפוך להיות חוק – זה יהיה בכל מקום וכל סיעה בכנסת שרוצה לשמור על כללי משחק תקינים – אני מציע לה לחשוב מאה פעמים קודם שהיא תצביע בדרך הזאת לטובת הצעת החוק.
נעמי חזן: רשות הדיבור לחבר הכנסת בני אלון, ואחריו לחבר הכנסת שטרן.
בנימין אלון: גברתי יושבת ראש הישיבה, אני מבקש להעיר מספר הערות לצד החוקי של העניין הזה.
בנימין אלון: אני חושב שיש כאן קייס נכון ואני מבקש להסביר מדוע; יש הצעת חוק של חברי הכנסת אופיר פינס-פז וראובן ריבלין לגבי העתיד, שתחול מהכנסת השבע עשרה - - -
אופיר פינס-פז: היא של חבר הכנסת רובי ריבלין, לא שלי.
אופיר פינס-פז: אני לא חתום עליה.
בנימין אלון: אתה יודע לאיזו הצעת חוק אני מתכוון, גם אז אני התנגדתי לה בוועדת החוקה, חוק ומשפט, יש בה איזשהו היגיון רק שכרגע זה לא המצב החוקי הקיים.
בנימין אלון: למה הכוונה?
בנימין אלון: קיימים שני מצבים; יש מצב של קלנטריזם, כאשר מפלגה רצה כמפלגה ולא מצהירה לבוחרים שהיא מורכבת מכמה מפלגות.
בנימין אלון: הסיעה רצה כסיעה אחת ואז פורש ממנה חלק ויש בכך משהו שאנחנו מנסים כל הזמן להילחם נגדו.
על עצמה: הואיל ואנחנו מדברים על פירוקה של ישראל אחת וגם מפלגת העבודה כועסת על ברק במהלך הזה של ישראל אחת בכנסת הזאת, - אגב, בכנסת השש עשרה אולי בכלל יתקנו את כל הדבר הזה אבל בכנסת הזאת, בסיטואציה הזאת של סיעה שהתפרקה, אני סבור שיש בבקשה היגיון.
נעמי חזן: רשות הדיבור לחבר הכנסת דהן.
נסים דהן: אני מצטרף לדבריו החכמים של חבר הכנסת בני אלון ואין לי מה להוסיף עליהם.
נעמי חזן: האם לגברת ארבל אסטרחן יש הערות?
נעמי חזן: רשות הדיבור לחבר הכנסת יורי שטרן שבטעות פסחתי עליו, ואחר כך נעבור להצבעה.
יורי שטרן: כל החוקים שקשורים לענייני התפלגות ולהתנהגות של חלקי סיעות, הכל נוסף במציאות של שינוי הרכבי הקואליציה בעצם וראשות הממשלה מבחירות לבחירות, כאשר הבחירות הן תמיד גם בחירות לכנסת.
יורי שטרן: המצב שנוצר הוא מצב ייחודי ואין בחקיקה הקיימת תשובה למצבים שנוצרו כתוצאה מהערבובייה הזאת.
יורי שטרן: זאת התגובה שלי לדבריו של חבר הכנסת אופיר פינס-פז.
יורי שטרן: נכון שכל מה שבנוי, בנוי למציאות שהשתבשה לנו וכאשר יש שינוי כה דרמטי בקואליציה והכל נדון מחדש, לא יכול להיות שמפלגה שלמה תהיה, בעצם, שבויה במפלגה אחרת שפעם היא התחברה אליה אבל בקונסטלציה פוליטית שונה.
יורי שטרן: אני סבור שיש מקום לבקשה, ובוודאי שהדחיפות של העניין הזה גבוהה מאד.
נעמי חזן: אתם דנים לגופו של עניין ולא לעניין הבקשה לפטור את הצעת החוק מחובת הנחה מוקדמת על שולחן הכנסת.
נעמי חזן: אני מעמידה להצבעה את הבקשה לפטור מחובת הנחה את הצעת חוק הבחירות לכנסת ולראש הממשלה (תיקון – התפלגות סיעה), התשס"א-2001.
נעמי חזן: נא להצביע.
נעמי חזן: בעד הבקשה – 11 נגדה – 4
אופיר פינס-פז: אני מגיש בקשה לרוויזיה.
נעמי חזן: יש בקשה לרוויזיה והיא תתקיים ביום שני בבוקר.
יורי שטרן: גברתי יושבת ראש הישיבה, אתמול נאמר בצורה חגיגית - - -
מקסים לוי: בנוכחותו של מר צבי ענבר.
מקסים לוי: היתה על כך הסכמה.
יורי שטרן: אתמול, כנגד כל הנוהלים, - - -
אופיר פינס-פז: מישהו, אתמול, דיבר על רוויזיה?
נעמי חזן: אני אבדוק זאת בפרוטוקול.
יורי שטרן: אם מדובר על רוויזיה כי אז צריך לקבוע שההצבעה עליה תתקיים בעוד שעה.
דוד אזולאי: חבר הכנסת אופיר פינס-פז, הדיון נדחה להיום כי - - -
נעמי חזן: אני מבקשת אתכם לא להפריע למהלכה התקין של הישיבה.
נעמי חזן: כפי שכבר אמרתי, אני אבדוק את העניין.
נעמי חזן: אני מודיעה לכם כי כרגע הבקשה לרוויזיה חוקית על פי התקנון.
נעמי חזן: רשות הדיבור לחבר הכנסת נחום לנגנטל שינמק בפנינו את הבקשה לפטור מחובת הנחה מוקדמת על שולחן הכנסת את הצעת חוק יסוד: הממשלה (תיקון – ארכה על אי קבלת חוק התקציב).
נחום לנגנטל: גברתי היושבת ראש, רבותיי חברי הכנסת, על פי החוק הקיים אם ב-31 במרץ לא אושר תקציב המדינה, - הולכים מיד לבחירות.
נחום לנגנטל: החוק לא לקח בחשבון מצב של בחירות כמו זה שקיים היום, שמגיעות ברגע האחרון, בחירות מיוחדות, וכך נוצר מצב שגם אם תקום ממשלה בשבוע הבא, אנחנו רוצים שהעניין הזה יעבור בקריאה ראשונה, גם יתקיימו דיונים עם ועדת הכספים ועם כל משרדי הממשלה, וגם יתקבל אישור בקריאה שנייה ובקריאה שלישית – כאמור כל זה יעשה עד 31 במרץ, ולא – כל העסק הלך.
נחום לנגנטל: אני מבקש לדון בבקשה לפטור את הצעת החוק הזאת מחובת הנחה מוקדמת על שולחן הכנסת ושהעניין יעשה מיד.
נחום לנגנטל: יכול להיות שיהיו מי שיגידו שזה בבחינת שוט כנגד מי שאומרים שהדבר הזה נעשה כדי שהממשלה לא תיפול אבל מה שאני טוען הוא שדיון כזה על התקציב לא ייתן אפשרות בשום פנים ואופן לקיים דיון רציני על התקציב.
נעמי חזן: רשות הדיבור לחבר הכנסת משה גפני.
משה גפני: גברתי היושבת ראש, אני מכבד מאד את חבר הכנסת לנגנטל, יש לו הצעות חוק טובות במקרים מסויימים ורבים אבל המקרה הזה הוא המקרה ההפוך שלפי דעתי הוא גם נעשה בחוסר אחריות ולכן אין מקום להכיר בהתערבות הזאת.
משה גפני: באשר למצב הזה שאין למדינה תקציב, אני מבקש לציין כי היתה לי שיחה עם החשב הכללי, חבל שלא הזמינו אותו לישיבה הזאת, והוא אמר לי כי המדינה מתמוטטת מבחינה כלכלית, אי אפשר לקבל השקעות, אי אפשר לפתח, אי אפשר לעשות שום דבר, כל אלה הם ציטוטים שלו, והוא המשיך ואמר: אילו הייתם יודעים את המשמעות הכלכלית הקריטית של מדינת ישראל, לא בגלל הקונסטלציה הזאת של הבחירות לראשות הממשלה שזאת כוונת המחוקק, אלא שהמציאות שאנחנו נמצאים כבר למעלה מחודשיים ללא תקציב מדינה פירושה התמוטטות מוחלטת של המערכת הכלכלית - - -
נסים דהן: אתה רוצה להעביר את התקציב חאפ לאפ?
משה גפני: בהחלט לא - - -
נעמי חזן: רשות הדיבור לחבר הכנסת יהלום.
שאול יהלום: חבר הכנסת גפני נאם בפנינו נאום חוצב להבות שמקומו אכן בשנה רגילה, את זה כל אחד מבין, אבל אני מבקש אתכם, נתאר לעצמנו מקרה ציורי שהבחירות התקיימו ב-15 במרץ, אז ב-31 במרץ הממשלה תיפול?
שאול יהלום: ההחלטה של הדחייה לשלושה חודשים נחשבת הגיונית ביותר ואני מבקש לפטור את הצעת החוק מחובת הנחה מוקדמת על שולחן הכנסת.
נעמי חזן: רשות הדיבור לחבר הכנסת זאב בוים.
זאב בוים: דבריו של חבר הכנסת גפני טובים וראויים, אני סבור שצריך לקיים לגביהם דיון, ואני סבור שמקומם בדיון שיתקיים.
זאב בוים: מה שמתבקש כאן, עכשיו, הוא אקט טכני ליצור את הדיון הזה, אחרת אין טעם לעניין.
נעמי חזן: חבר הכנסת אופיר פינס-פז רוצה לשאול שאלה.
אופיר פינס-פז: השאלה שלי מופנית לחבר הכנסת לנגנטל; האם הצעת החוק שלך מתואמת עם הליכוד?
אופיר פינס-פז: הרי בסופו של דבר הליכוד, כיום, מוביל את הממשלה.
בנימין אלון: אפשר לדבר על הוראת שעה.
שאול יהלום: זה עניין אובייקטיבי.
שאול יהלום: אנחנו צריכים להסתכל על המצב האובייקטיבי שקיים בכנסת.
נחום לנגנטל: באופן לא פורמלי, כן, אבל אני לא רוצה להיות תלוי - - -
נחום לנגנטל: איך אפשר לסבול מצב כזה שתוך שבוע יעשו כאן תקציב, קריאה ראשונה, קריאה שנייה וקריאה שלישית?
נעמי חזן: אני מודיעה לכם כי אני אוציא מהישיבה את החברים שמפריעים למהלכה התקין.
נעמי חזן: חברי הכנסת, אני מבקשת להביא לתשומת לבכם את זה שהנטייה לתת פטור מחובת הנחה על הצעות חוק או על הצעות חוק פרטיות שהן הצעות חוק יסוד, הן בגדר בעיה חקיקתית שלא הייתי מתעלמת ממנה.
נעמי חזן: צריך לחשוב על העניין הזה.
נעמי חזן: אני מעמידה להצבעה את הבקשה לפטור מחובת הנחה מוקדמת על שולחן הכנסת - - -
אופיר פינס-פז: גם אני מבקש התייעצות סיעתית.
נעמי חזן: יש בקשה להתייעצות סיעתית.
נעמי חזן: הרוויזיה בהתייעצות הסיעתית תתקיים ביום שני.
נעמי חזן: תודה רבה לכם, הישיבה נעולה.
אופיר פינס-פז: על סדר היום הקמת ועדה לדיון בנושא: "נשירה גלויה וסמויה ממערכת החינוך והטיפול המשולב בנושרים" – בקשה של חברת הכנסת גוז'נסקי.
אופיר פינס-פז: תמר גוז'נסקי: הוועדה לקידום מעמד הילד, בעזרת מרכז המחקר והמידע, הזמינה וקיבלה מחקר בנושא הנשירה הגלויה והסמויה מבתי-הספר.
אופיר פינס-פז: המחקר הזה הוא מחקר מאד חשוב, אבל הוא נוגע לא רק לוועדה לקידום מעמד הילד.
אופיר פינס-פז: אי לכך, פניתי ליושבי-ראש של ועדת החינוך, ועדת העבודה והרווחה, ועדת העליה והקליטה – וכולם הסכימו שנקים יחד ועדה מיוחדת שתעסוק בלימוד המחקר הזה, מסקנות והמלצות.
אופיר פינס-פז: לכן, הבקשה היא שמכל אחת מהוועדות יהיו שני נציגים, ואני קוראת את שמותיהם: מהוועדה לקידום מעמד הילד – תמר גוז'נסקי, טלב אלסאנע; מוועדת החינוך והתרבות – זבולון אורלב ונציג נוסף; מוועדת העבודה והרווחה – יאיר פרץ, אילן גילאון; מוועדת העליה והקליטה- נעמי בלומנטל וסופה לנדבר.
אופיר פינס-פז: יושבת-ראש הוועדה המיוחדת אני והבקשה על פי סעיף 17 לתקנון.
אופיר פינס-פז: אנחנו מבקשים לאשר את הקמת הוועדה ואת הרכבה.
אופיר פינס-פז: מ"מ היו"ר אופיר פינס-פז: חברים, אני רוצה לשאול האם מוסכם על כל הסיעות שתקום ועדה מיוחדת על פי סעיף 17 לתקנון.
אופיר פינס-פז: אני רוצה להבין מה זה ועדה מיוחדת.
אופיר פינס-פז: זו ועדת חקירה.
אופיר פינס-פז: תמר גוז'נסקי: לא ועדת חקירה.
אופיר פינס-פז: ארבל אסטרחן: ועדה מיוחדת – שיש לה את כל הסמכויות של ועדה קבועה, אבל היא רק לנושא אחד, לא עוברת מכנסת לכנסת.
אופיר פינס-פז: מ"מ היו"ר אופיר פינס-פז: למה לא בוועדה לקידום מעמד הילד?
אופיר פינס-פז: תמר גוז'נסקי: כי רצינו לתת מעמד לוועדת חינוך ותרבות, לוועדת עבודה ורווחה ולוועדת הקליטה.
אופיר פינס-פז: הנושא הוא חשוב מדי כדי שרק אנחנו נעסוק בו.
אופיר פינס-פז: מ"מ היו"ר אופיר פינס-פז: הבקשה של חברת הכנסת גוז'נסקי היא להקים, לצורך הנושא הזה, ועדה מיוחדת שתפעל במהלך הקדנציה הזאת של הכנסת – הכנסת ה- 15 – בהרכב שחברת הכנסת גוז'נסקי תיארה, ואני מניח בתיאום עם יושבי-ראש הוועדות.
אופיר פינס-פז: תמר גוז'נסקי: כן, בתיאום.
אופיר פינס-פז: מ"מ היו"ר אופיר פינס-פז: בתיאום עם יושבי-ראש הוועדות הרלוונטיות, המשיקות לנושא הזה.
אופיר פינס-פז: האם מישהו מתנגד?
אופיר פינס-פז: נסים דהן: אני רוצה להבין האם הוועדה הזאת היא אד הוק, וברגע שהיא תסיים את תפקידה, היא מתפרקת.
אופיר פינס-פז: תמר גוז'נסקי: נכון.
אופיר פינס-פז: נסים דהן: או לכל אורך הקדנציה, ואז כבר ימצאו עבורה נושאים.
אופיר פינס-פז: תמר גוז'נסקי: לא.
אופיר פינס-פז: הכוונה היא לדון בדו"ח – לסיים את הדיון, להגיש מסקנות ולהתפרק.
אופיר פינס-פז: לא לאורך הקדנציה, אלא עד שהיא תסיים את עבודתה.
אופיר פינס-פז: משה גפני: הנושא הזה הוא מאד חשוב ויש לו חשיבות רבה.
אופיר פינס-פז: אני מבקש להוסיף לוועדה הזאת את חבר הכנסת הלפרט מכיוון שהוא גם חבר בוועדת החינוך.
אופיר פינס-פז: מ"מ היו"ר אופיר פינס-פז: האם יש נציג מיהדות התורה?
אופיר פינס-פז: תמר גוז'נסקי: לא, אין.
אופיר פינס-פז: מ"מ היו"ר אופיר פינס-פז: אושר.
אופיר פינס-פז: מי בעד הקמת הוועדה המיוחדת?
אופיר פינס-פז: בעד – רוב נגד – אין נמנעים – אין הבקשה להקמת ועדה מיוחדת לדיון בנושא: "נשירה גלויה וסמויה ממערכת החינוך והטיפול המשולב בנושרים" אושרה, לפי סעיף 17 לתקנון הכנסת.
אופיר פינס-פז: בקשת היועץ המשפטי לממשלה ליטול את חסינותו של חבר הכנסת אביגדור ליברמן
אופיר פינס-פז: אני רוצה להודיע לחברי הוועדה – ועדת הכנסת תדון מחר בבקשה של היועץ המשפטי לממשלה להסיר את חסינותו של חבר הכנסת ליברמן.
אופיר פינס-פז: קחו את זה בחשבון.
אופיר פינס-פז: זו הודעה שנתבקשתי להודיע על ידי היושב-ראש הקבוע.
אופיר פינס-פז: בני אלון: חבר הכנסת אופיר פינס, רק למען הפרוטוקול.
אופיר פינס-פז: הבנתי שדיווחת על דיון להסרת חסינות.
אופיר פינס-פז: מ"מ היו"ר אופיר פינס-פז: רק הודעתי.
אופיר פינס-פז: נתבקשתי להודיע.
אופיר פינס-פז: בני אלון: למען הפרוטוקול – חבר כנסת ליברמן מאד ביקש שזה יידחה בגלל הלחץ של הקמת הממשלה, בשבוע אחד.
אופיר פינס-פז: מ"מ היו"ר אופיר פינס-פז: ארבל, האם יש לך הערה לבני?
אופיר פינס-פז: ארבל אסטרחן:
אופיר פינס-פז: חוק החסינות קובע שהדיון יהיה בישיבתה הקרובה של ועדת הכנסת אחרי שהיועץ המשפטי הגיש את הבקשה.
אופיר פינס-פז: הבקשה הוגשה כבר בסוף שבוע שעבר.
אופיר פינס-פז: ראובן ריבלין: אפשר שלא תתקיים ישיבה.
אופיר פינס-פז: מ"מ היו"ר אופיר פינס-פז: אני מבקש את חבר כנסת אלון ליצור קשר עם היושב-ראש הקבוע, חבר כנסת סאלח טריף.
אופיר פינס-פז: הרי אני נמצא כאן ברשות, אבל בסמכות מוגבלת.
אופיר פינס-פז: אני מבקש שתדברו עם חבר הכנסת סאלח טריף ותסכמו מה שתסכמו.
אופיר פינס-פז: שאול יהלום: יחד עם היועץ המשפטי.
אופיר פינס-פז: יחד עם היועץ המשפטי של הכנסת.
אופיר פינס-פז: קביעת מסגרת דיון לנושאים במליאה
אופיר פינס-פז: באשר לקביעת מסגרת דיון – היום זהו יום הגמלאי ומחר זהו יום האשה הבינלאומי.
אופיר פינס-פז: אני מבקש את אישור הוועדה להצעה של מזכיר הכנסת.
אופיר פינס-פז: הוא מציע שבנושא ציון יום האשה הבינלאומי, מסגרת הדיון תהיה שלוש דקות לדובר וחמש דקות לפותח, במקרה זה לפותחת.
אופיר פינס-פז: נעמי חזן: דיון אישי?
אופיר פינס-פז: דוד לב: הודעות סיעות.
אופיר פינס-פז: מ"מ היו"ר אופיר פינס-פז: דיון סיעתי.
אופיר פינס-פז: שאול יהלום: אם זה דיון סיעתי, למה שלוש דקות?
אופיר פינס-פז: אני מציע חמש דקות.
אופיר פינס-פז: מ"מ היו"ר אופיר פינס-פז: אני מציע לקבל את הבקשה של חבר הכנסת שאול יהלום, אשר ביקש חמש דקות לדובר ולא שלוש דקות לדובר.
אופיר פינס-פז: אם כך, יום האשה הבינלאומי – דיון סיעתי, חמש דקות לדובר.
משה גפני: האם אפשר לפצל?
משה גפני: מ"מ היו"ר פינס-פז: לא.
משה גפני: בעד – רוב נגד – אין נמנעים – אין הבקשה למסגרת דיון של חמש דקות לדובר לציון יום האשה הבינלאומי נתקבלה.
משה גפני: מ"מ היו"ר אופיר פינס-פז: הבקשה אושרה.
משה גפני: יום הגמלאי מ"מ היו"ר אופיר פינס-פז: לגבי יום הגמלאי, שזה היום – גם כן מדובר בדיון סיעתי.
משה גפני: כמה דקות לכל דובר?
משה גפני: אריה האן: הצענו שתי דקות.
משה גפני: מ"מ היו"ר אופיר פינס-פז: שלוש דקות.
משה גפני: בעד – רוב נגד – אין נמנעים – אין הבקשה למסגרת דיון של שלוש דקות לדובר לציון יום הגמלאי, נתקבלה.
משה גפני: שחרור מחובת הנחה מוקדמת על שולחן הכנסת של הצעת חוק הבחירות לכנסת ולראש הממשלה (תיקון – התפלגות סיעה) התשס"א-2001– בקריאה טרומית- רוויזיה מ"מ היו"ר אופיר פינס-פז: יש בפנינו בקשה לפטור מחובת הנחה מוקדמת על שולחן הכנסת של הצעת חוק הבחירות לכנסת ולראש הממשלה (תיקון – התפלגות סיעה), התשס"א-2001, של חבר הכנסת מקסים לוי.
משה גפני: היתה בקשה לרוויזיה.
משה גפני: קריאות: אתה הצעת רוויזיה.
משה גפני: ראובן ריבלין: אני מציע לך להסיר אותה.
משה גפני: מ"מ היו"ר אופיר פינס-פז: הסרתי את הבקשה לרוויזיה.
משה גפני: 5.
משה גפני: שחרור מחובת הנחה מוקדמת על שולחן הכנסת של הצעת חוק יסוד: הממשלה (תיקון – ארכה על קבלת התקציב) - בקריאה טרומית מ"מ היו"ר אופיר פינס-פז: מדובר בהצעת חוק יסוד: הממשלה (תיקון – ארכה על קבלת חוק התקציב).
משה גפני: חבר הכנסת לנגנטל, יש כאן בקשה לרוויזיה של חבר הכנסת גפני.
משה גפני: משה גפני: לא.
משה גפני: מ"מ היו"ר אופיר פינס-פז: הכוונה לא להצביע עכשיו על חוק התקציב, אלא בעוד שלושה חודשים.
משה גפני: נחום לנגנטל: לא.
משה גפני: הכוונה היא שאם ב-31 במרץ לא יהיה תקציב – הממשלה לא נופלת.
משה גפני: משה גפני: אני ביקשתי התייעצות סיעתית.
משה גפני: ראובן ריבלין: ברצוני לומר לכם שברגע זה מתקיים דיון בוועדת חוקה, חוק ומשפט לגבי ביטול חוק הבחירה הישירה, ואחד הסעיפים אומר שאם אגב ותוך כדי אישור תקציב, או בתקופה הרלוונטית לאישור תקציב, הולכים לבחירות – נדחה אישור התקציב בחודשיים ימים מיום כינונה של הממשלה.
משה גפני: משה גפני:
משה גפני: אנחנו נמצאים בחודש מרץ, והנסיבות הפוליטיות ומה שקרה בעת האחרונה הביאו לכך שעדיין אין תקציב למדינה.
משה גפני: אדוני היושב-ראש, המשמעות שאין תקציב למדינה היא פגיעה אנושה בכלכלה של מדינת-ישראל.
משה גפני: אני שוחחתי עם אישים בכירים באוצר – אמרתי זאת גם בישיבה קודמת – כולל החשב הכללי.
משה גפני: שאלתי אותו גם אם יש לי רשות ממנו לומר את הדברים.
משה גפני: הוא אומר: אתם לא יודעים על איזו פגיעה מדובר בכלכלת המדינה.
משה גפני: אם אנחנו משחררים את החוק הזה, שאומר שאם עד ה- 31 במרץ אין תקציב – אפשר להמשיך את המצב עוד שלושה חודשים – אנחנו במו ידינו פותחים פתח למצב שבו אנחנו מודיעים שאנחנו בעצם נוהגים בחוסר אחריות נורא.
משה גפני: ההצעה שלי – לאחר שהתייעצתי עם חבריי בסיעה – שצריך לעשות כל מאמץ לאשר את התקציב, כפוף לסיכומים שהיו עם שר האוצר הקודם, ובמידה שנגיע ל- 31 במרץ ונראה שלא השלמנו את התקציב – נוכל להאריך את זה בחוק, אבל זה צריך להיות חוק משולב.
משה גפני: מ"מ היו"ר אופיר פינס-פז: גם חוק של הממשלה.
משה גפני: משה גפני: חוק משולב – אנחנו כבר מדברים על שלושה-ארבעה חודשים אחרי תחילת השנה – שהחוק יאמר שהמועד מוארך נניח לעוד שבועיים, לא לעוד שלושה חודשים.
משה גפני: ראובן ריבלין: החוק הזה לא יהיה רלוונטי.
משה גפני: משה גפני: כל מה שהיה בסיכומים עם שר האוצר – כולל החוק שלי ושל חברי הכנסת עמיר פרץ ושאול יהלום – שהתוספות שהיו במהלך השנה, ייכללו בתוספת הזאת.
משה גפני: נחום לנגנטל: